ຈີນ​ຜ່ອນຜັນ ຂໍ້ຈຳກັດຮັດແຄບ ຕໍ່ທະນາຄານພານິດ ທີ່ປ່ອຍເງິນກູ້ນັ້ນ ເພື່ອກະຕຸ້ນເສດຖະກິດ
ການ​ຕັດ​ເງິນສຳຮອງລົງ​ນີ້ ​ເປັນ​ຄັ້ງ​ທຳ​ອິດ​ໃນ​ຮອບ ​3 ປີຂອງ​ຈີນ ຊຶ່ງ​ໃນທັນທີ ມັນໄດ້​ເພີ້​ມ​ເງິນ ປະມານ 96 ພັນ​ລ້ານ​ໂດ​ລ່າ ​ເຂົ້າໃສ່​ໃນ​ງົບ​ດຸນລາຍຈ່າຍຂອງຕົນ.
ຈີນໄດ້ຕັດຈຳນວນເງິນທີ່ທະນາຄານຂອງຕົນ ຕ້ອງເກັບໄວ້ເປັນ ເງິນສຳຮອງລົງ ຊຶ່ງເປັນການເຄື່ອນໄຫວທີ່ແນໃສ່ເພື່ອຈະອຳນວຍ ຄວາມສະດວກ ໃຫ້ພວກທະນາຄານເຫຼົ່ານີ້ ໃຫ້ເງິນກູ້ຢືມເພີ້ມຂຶ້ນ ເພື່ອທີ່ຈະຊຸກຍູ້ເສດຖະກິດຂອງປະເທດ ທີ່ພວມຕົກຕ່ຳລົງນັ້ນ ທະນາຄານປະຊາຊົນຂອງຈີນ ໄດ້ກ່າວໃນວັນພຸດວານນີ້ວ່າ ຕົນໄດ້ຫຼຸດຈຳນວນເງິນສຳຮອງທີ່ໄດ້ບັງຄັບໃຫ້ທະນາຄານ ພານິດເກັບໄວ້ນັ້ນ ລົງເຄິ່ງເປີເຊັນ ເປັນ 19 5 ເປີເຊັນ ທະນາ ຄານປະຊາຊົນຈີນ ຍັງໄດ້ຕັດຈຳນວນເງິນສຳຮອງດັ່ງກ່າວ ລົງເຕັມນຶ່ງເປີເຊັນ ສຳຫຼັບທະນາຄານ ທີ່ໃຫ້ ເງິນກູ້ຢືມ ໃນດ້ານ ການກະເສດ ແລະໂຄງການເຂື່ອນໄຟຟ້າພະລັງນ້ຳທັງຫຼາຍ ທີ່ເຫັນດີຈາກປັກກິ່ງນັ້ນ ການຕັດເງິນສຳຮອງລົງທີ່ວ່ານີ້ ແມ່ນເປັນຄັ້ງທຳອິດໃນຮອບ 3 ປີຂອງຈີນ ຊຶ່ງໃນທັນທີມັນ ໄດ້ ເພີ້ມເງິນປະມານ 96 ພັນລ້ານໂດລ່າ ເຂົ້າໃສ່ໃນງົບດຸນຫຼືບັນຊີລາຍໄດ້ລາຍຈ່າຍຂອງທະນາ ຄານຈີນ ເສດຖະກິດຂອງຈີນ ຊຶ່ງເປັນເສດຖະກິດທີ່ໃຫຍ່ອັນດັບ 2 ຂອງໂລກ ຮອງຈາກສະຫະລັດນັ້ນ ໄດ້ຂະຫຍາຍຕົວ 7 4 ເປີເຊັນ ໃນປີກາຍນີ້ ຊຶ່ງນັ້ນເປັນການຂະຫຍາຍຕົວຫຼາຍກວ່າ ສະຫະ ລັດ ຢູໂຣບແລະຍີ່ປຸ່ນ ແຕ່ມັນກໍເປັນການຂະຫຍາຍຕົວທີ່ອ່ອນເເອສຸດ ໃນຮອບ 24 ປີ ຂອງຈີນ